Θεσσαλονίκη, 20/01/2023

**H Lidl Ελλάς δημιουργεί αξία στον δρόμο για ένα βιώσιμο αύριο**

**Στο πλαίσιο του προγράμματος εταιρικής υπευθυνότητάς της, η εταιρεία προχώρησε στην παρουσίαση της έβδομης κατά σειρά Μελέτης Κοινωνικο-οικονομικής επίδρασης και της τρίτης κατά σειρά Έκθεσης Βιώσιμης Ανάπτυξης.**

Λαμβάνοντας υπόψη την ευθύνη αλλά και τη σημασία της επίδρασής της στην ελληνική οικονομία και κοινωνία, η **Lidl Ελλάς** στοχεύει με τη **Μελέτη** **Κοινωνικο-οικονομικής επίδρασης** για ακόμη μία φορά να προσδιορίσει και να αξιολογήσει τις επιδράσεις που δημιουργούνται από τη λειτουργία της εταιρείας στην χώρα μας. Στη μελέτη παρουσιάζεται το **αποτύπωμα της εταιρείας σε όρους προστιθέμενης αξίας, υποστήριξης θέσεων εργασίας και καταβολής φόρων και εισφορών στο ελληνικό κράτος για το οικονομικό έτος 2021**. Τα ευρήματα παρουσιάζονται αναλυτικά [εδώ](https://corporate.lidl-hellas.gr/responsibility/dimosieuseis/socioeconomic-impact-reports) με τη μορφή δεικτών.

**Για τη Lidl Ελλάς η συνεχής εξέλιξη και πρόοδος είναι μονόδρομος** και για αυτό και αξιολογεί τις επιδόσεις της σε κάθε της βήμα και στο σύνολο των ενεργειών της.

Η Lidl Ελλάς πιστή στο όραμά της για μία **πιο βιώσιμη Ελλάδα** και στη δέσμευσή της απέναντι στα ενδιαφερόμενα μέρη της για **διαφάνεια** και **συνεχή διάλογο**, προχώρησε στην έκδοση της Έκθεσης Βιώσιμης Ανάπτυξης για τα οικονομικά έτη 2019-2020. Η έκθεση αποτελεί την απόδειξη ότι η έννοια της βιώσιμης ανάπτυξης είναι συνυφασμένη με την εταιρική κουλτούρα της εταιρείας, καθώς διαπερνά όλη την αλυσίδα αξίας της. Εκεί παρουσιάζονται, οι σημαντικότεροι στόχοι της για τη **διαφύλαξη των πόρων και της βιοποικιλότητας, τη μείωση του κλιματικού αποτυπώματος και την ευθύνη της απέναντι σε όλους τους εργαζομένους, άμεσους και έμμεσους**, αλλά και οι βέλτιστες πρακτικές που ακολουθεί καθημερινά για να τους επιτύχει. Επιπλέον, θέτοντας ως προτεραιότητα τη σχέση της με τα ενδιαφερόμενα μέρη, η έκθεση αποτελεί ένα **πλαίσιο διαλόγου και λογοδοσίας**, με στόχο να εξελίξει τους δεσμούς εμπιστοσύνης.

Η Έκθεση έχει συνταχθεί σύμφωνα με τα Διεθνή Πρότυπα Σύνταξης Εκθέσεων Βιώσιμης Ανάπτυξης GRI και είναι πλήρως εναρμονισμένη με τους [17 Στόχους Βιώσιμης Ανάπτυξης του Οργανισμού Ηνωμένων Εθνών](https://sdgs.un.org/goals). Ταυτόχρονα αποτελεί και την Αναφορά Προόδου της Εταιρείας ως προς την τήρηση των 10 Αρχών του Οικουμενικού Συμφώνου του ΟΗΕ και αποτυπώνει επίσης τη δέσμευση της Εταιρείας για την τήρηση των Αρχών AA1000APS.

Βρείτε την Έκθεση Βιώσιμης Ανάπτυξης [εδώ](https://corporate.lidl-hellas.gr/responsibility/dimosieuseis/sustainability-reports).

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/lidlhellas**